10 octombrie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **pe mai multe străzi din localitățile Popești Leordeni și Glina, județul Ilfov, precum și pe strada Berceni, din sectorul 4 al municipiului București:**

Ca urmare a unui incident survenit la conducta aferentă sistemului de distribuție a gazelor naturale amplasată la intersecția străzilor Sfântul Agnes și Amurgului, din localitatea Popești Leordeni, județul Ilfov, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 10 octombrie 2025,** **începând cu ora 16:30**.

În urma acestei întreruperi neplanificate, sunt afectați **4.800 de clienți casnici și non casnici** situați **în localitatea Popești Leordeni, din județul Ilfov**, pe străzile Eclipsei, Sfântul Agnes, Fermei, Timocului, Conduratu Alexandru, Murialdo Leonardo, Pavlichieni, Tractoriștilor, Ceamur Pavel, Lt. Major Banciu Tănase, Fagului, Secerișului, Olteniței, Taberei, Industriei, Leordeni, Pogoanelor, Speranței, Orizontului, Răsăritului, Fortului, Plopului, Cicoarei, Domnita Bălașa, Posada, Timpului, Sabarului, Viitorului, Văcărescu Constantin, Vânători, Breaza, Mecanizării și Amurgului, **în localitatea Glina, din județul Ilfov**, pe străzile Abatorului, Icoanei, Sfântul Ciprian, Învierii, Sfântul Gheorghe, Hotarului, Victoriei, Actorilor, Constructorilor, Sportului, Dezrobirii, Ciocârliei, Dreptății, Bisericii, Sfântul  Petru, Agricultorilor, Sfântul Vasile și Privighetorilor, și în **sectorul 4 al municipiului București**, pe strada Berceni.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de mâine, 11 octombrie 2025, în jurul orei 14:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*